《种桂花》
明代·顾清

桂花分种出蟾宫，柯叶虽异根荄同。移来植向万仞峰，天高地阔风露浓。

柯如碧琅玕，织网罥出波涛寒。叶如蓝田玉，金刀刻成光煜煜。

吴刚有斧不敢侵，买臣睥睨停讴吟。月来清影亦萧瑟，雨后绿叶常阴森。

我昔游广寒，面受嫦娥诀。世间兰麝竟纷纷，天香自与凡花别。

便须和本移，不必凌风折。眼明见此秋风前，已觉身在青云边。

还将两袖黄金粟，散作奇香遍九天。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。